Bukit Larut - Wikipedia

# Bukit Larut

### Dari Wikipedia bahasa Melayu

Bukit Larut

## [Sunting] Latarbelakang

Bukit Larut atau 'Bukit Maxwell terletak di Taiping, Perak. Kawasan ini merupakan kawasan yang paling basah di Malaysia. Hampir setiap hari waktu petang, hujan bukit turun di kawasan ini. Bukit Larut merupakan kawasan reakiasi Tanah Tinggi di negeri Perak. Bukit Larut atau Bukit Maxwell dinamakan semperna residen British ketika itu iaitu George Maxwell pada 1880. Suhu siangnya antara 15 hingga 25 darjah Celsius dan boleh mencecah 10 darjah Celsius pada waktu malam. Perjalanan ke atas Bukit Larut boleh mengambil masa selama 30 minit melalui jalan sempit dan melalui 72 selekoh berliku tajam dilereng bukit.

### [Sunting] Fakta

- Bukit Larut adalah kawasan yang paling lembap di Malaysia. Hampir setiap hari waktu petang, hujan bukit turun di kawasan ini.

- Sebelum jalan tar dibina pada 1948, pihak British menggunakan 'Pony Back' (Kuda padi) dan 'Sedan Chair' (Kerusi Pengusung) sebagai pengangkutan untuk ke puncak bukit.

- Kebanyakan pengunjung warga Inggeris yang datang pernah menyamakan Bukit Larut sebagai Switzerland musim bunga.

- Tea Garden - dibina pada 1887 dengan kos RM3,600.00 untuk kegunaan pegawai-pegawai British. Pada asalnya kawasan ini terdapat ladang teh jenis Assam, kemudian dipindahkan ke Cameron Highlands.

- Rumah Rehat Bukit Larut - terletak 1,034 meter di atas paras laut dan 10.1 kilometer dari kaki Bukit Larut dengan keluasan kawasan lebih kurang 1.2 hektar.

- Banglo Beringin - asalnya dikenali sebagai Rumah Rehat Watson. Luas kawasannya 1.2 hektar dan berada pada ketinggian 1,036 meter atas paras laut dengan jarak 10.2 kilometer dari kaki Bukti Larut.

- Banglo Angkasa - dibina pada 1906 dan dikenali sebagai 'The Federal Bungalows'. Banglo ini disewakan khas untuk VIP saja.

- [Banglo Cendana] - dikenali sebagai The Hut yang dibina pada 1889 dengan kos sebanyak RM2,000.00.

- Banglo Tempinis - asalnya dikenali sebagai Banglo Treacher. Sejarah pembinaan dan tujuannya tidak diketahui.

- Sri Kayangan - dikenali sebagai The Box yang juga rumah kediaman rasmi Residen Perak. Kawasan ini mempunyai ketinggian 1,242 meter dari paras laut dengan jarak 11.7 kilometer dari kaki Bukit Larut. Persekitarannya amat menarik, kerana pemandangan dari bahagian hadapannya dapat menyaksikan kebiruan Selat Melaka serta panorama Bandar Taiping.

- Rumah Rehat Gunung Hijau - asalnya dikenali sebagai The Speedy Resthouse dan terletak pada ketinggian 1,113 meter dari paras laut

### [Sunting] Penginapan dan Tambang

Pengunjung yang ingin ke puncak bukit mesti menaiki Land Rover yang disediakan Pejabat Taman Peranginan Bukit Larut di kaki bukit dengan dikenakan tambang RM4 bagi dewasa dan RM2 (kanak-kanak antara lima hingga 12 tahun) untuk perjalanan dua hala ke stesen atas bukit. Tambang untuk perjalanan dua hala ke Banglo Cendana, Tempinis dan Rumah Rehat: RM5 (dewasa) dan RM3 (kanak-kanak antara lima hingga 12 tahun). Jadual perjalanan Land Rover: antara 8 pagi hingga 5 petang (satu perjalanan bagi setiap jam naik dan turun).Kapasiti Land Rover: 8 orang dewasa. Maklumat dan tempahan penginapan boleh diperolehi dengan menghubungi Pegawai Menjaga Taman Peranginan Bukit Larut di talian 05-8077241/243

### [Sunting] Zon Waktu Berbuka Puasa dan Imsak

Apabila bulan Ramadhan, kawasan Bukit Larut dikategori dalam Zon 3, bagi waktu imsak dan berbuka dinegeri Perak.

## [Sunting] Pembiakan Bunga

Terdapat inkubator pembiakan bunga tulip di Bukit Larut. Kini, bunga tulip menjadi tarikan kepada Bukit Larut, ketika musim bunga itu berkembang antara Disember hingga April.Benih bunga tulip di Bukit Larut diimport dari Belanda setiap tahun, disemai dalam bilik sejuk yang mempunyai suhu kurang 8 darjah Celsius selama 15 minggu. Ia akan berbunga selepas dua minggu dibawa keluar dari bilik berkenaan.

Diantara jenis bunga tulip yang disemai adalah berwarna merah, merah jambu, putih serta ungu. Bunga tulip yang telah dipetik dijual pada harga RM5 sekuntum atau RM15 bagi satu pasu yang mengandungi tiga kuntum bunga.

## [Sunting] Pautan

- Berita Perak - Bukit Larut popular sebagai pengeluar bunga tulip
- Waktu Solat Negeri Perak - Bukit Larut

## [Sunting] Rujukan

- http://www.bharian.com.my/m/BHarian/Sunday/MakanAngin/20060415134104/Article/ Bukit Larut tidak dimamah usia

Diperolehi daripada "http://ms.wikipedia.org../../../b/u/k/Bukit_Larut_1a64.html"

##### Views

- Rencana
- Perbincangan
- Semakan terkini

##### Cari